Okresná prokuratúra Ružomberok 
Dončova 8, 034 53 Ružomberok 1

Sp. zn. : 2 Pv 269/14/5508	Ružomberok, 7.1.2015
EEČ : 2-42-3-2015

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Obvinený XXXXX vyhlásil, že spáchal skutok, pre ktorý je stíhaný, s poškodeným sa dohodol, že opraví bicykel a dá ho do pôvodného stavu, ktorú požiadavku splnil dňa 01.12.2014 tak, že opravu dal vykonať v servise a úhradu zaplatil zo svojich prostriedkov a poškodenému bicykel odovzdal a sa mu verbálne ospravedlnil. Obvinený zložil na účet Okresnej prokuratúry v Ružomberku peňažnú sumu na všeobecne prospešné účely vo výške 50,- eur, pričom adresátom tejto sumy  je Trojlístok, Centrum sociálnych služieb so sídlom ulica Riadok 8, XXXXX XXXXX, IČO 00647802, číslo účtu XXXXX, štátna pokladnica, kde z uvedenej sumy patrí štátu na peňažnú pomoc obetiam trestnej činnosti 50 % podľa osobitného zákona. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-457/OO-RK-2014.
v presne nezistený deň koncom mesiaca júna 2014 alebo začiatkom júla 2014 v bytovom dome na ulici XXXXX v Ružomberku  pomocou originálneho kľúča, ktorý mal k dispozícii otvoril dvere do kočikárne bytového domu a z priestorov kočikárne odcudzil pánsky horský bicykel zn. Merida čierno-striebornej farby, číslo rámu BI-1583, WC 20817X s výbavou so zadným plastovým blatníkom, prednou a zadnou kotúčovou brzdou, odpruženou prednou vidlicou, odpruženým zadným sedadlom spolu s nosičom nad zadným kolesom, čím majiteľovi uvedeného bicykla XXXXX, nar. XXXXX, trvale bytom XXXXX XXXXX spôsobil škodu vo výške 550,- eur,

Odôvodnenie: 
      Poverený príslušník OO PZ v Ružomberku uznesením ČVS:ORP-457/OO-RK-2014 zo dňa 19.08.2014 začal trestné stíhanie podľa § 199 ods. 1 Trestného poriadku za prečin krádeže podľa § 212 ods. 1 Trestného zákona.  Uznesením sp. zn. uznesením ČVS:ORP-457/OO-RK-2014 zo dňa 30.08.2014 podľa § 206 ods. 1 Trestného poriadku za tento prečin vzniesol obvinenie XXXXX, nar. XXXXX, trvale bytom XXXXX, ulica XXXXX 

         Obvinenému bolo vznesené obvinenie za skutok, že v presne nezistený deň koncom mesiaca júna 2014 alebo začiatkom júla 2014 v bytovom dome na ulici XXXXX  pomocou originálneho kľúča, ktorý mal k dispozícii otvoril dvere do kočikárne bytového domu a z priestorov kočikárne odcudzil pánsky horský bicykel zn. Merida čierno-striebornej farby, číslo rámu BI-1583, WC 20817X s výbavou so zadným plastovým blatníkom, prednou a zadnou kotúčovou brzdou, odpruženou prednou vidlicou, odpruženým zadným sedadlom spolu s nosičom nad zadným kolesom, čím majiteľovi uvedeného bicykla XXXXX, nar. XXXXX, trvale bytom ul. XXXXX XXXXX spôsobil škodu vo výške 550,- eur.

 	V priebehu prípravného konania na žiadosť obvineného  bola vykonaná mediácia probačným a mediačným úradníkom Okresného súdu v Ružomberku za účelom splnenia podmienok na uzavretie zmieru medzi obvineným a poškodeným.  Poškodený požadoval od obvineného opravu bicykla tak, aby bol bicykel v pôvodnom stave. Obvinený túto požiadavku splnil dňa 01.12.2014, kedy v servise uhradil opravu bicykla, poškodenému odovzdal bicykel a počas mediácie sa ospravedlnil poškodenému, ktorý ospravedlnenie prijal.  

	Obvinený zložil do pokladne Okresnej prokuratúry v Ružomberku peňažnú sumu na všeobecne prospešné účely vo výške 50,- eur a určil za adresáta peňažnej sumy Trojlístok, Centrum sociálnych služieb so sídlom ulica Riadok 8, XXXXX XXXXX, IČO 00647802.  Z uvedenej peňažnej sumy patrí štátu na peňažnú pomoc obetiam  trestnej činnosti 50 %, t. j. 25,- eur.  Poškodený XXXXX dňa 12.11.2014 dal súhlas k mediácii, ako aj súhlas na ukončenie prípravného konania zmierom podľa § 220 ods. 1 Trestného poriadku.  Obvinený XXXXX dňa 12.11.2014 urobil vyhlásenie, že spáchal skutok, ktorý je kvalifikovaný ako prečin krádeže podľa § 212 ods. 1 Trestného zákona, za ktorý sa vedie proti nemu trestné stíhanie a s poškodeným XXXXX uzatvorili dňa 04.12.2014 písomný zmier pred probačným a mediačným úradníkom.  

	Podľa § 220 ods. 1 písm. a), b), c)  Trestného poriadku v konaní o prečine, na 
ktorý zákon ustanovuje trest odňatia slobody, ktorého horná hranica neprevyšuje  5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a) vyhlási, že spáchal skutok, za ktorý je stíhaný a nie sú odôvodnené pochybnosti o 
tom, že jeho vyhlásenie bolo vykonané slobodne, vážne  a určito, 
b) nahradil škodu, pokiaľ  bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestným činom,
c) zloží na účet súdu a v prípravnom konaní na účet prokuratúry peňažnú sumu určenú 
konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje  prokurátor takýto spôsob rozhodnutia za dostačujúci. 

Prečinu krádeže podľa § 212 ods. 1 Trestného zákona sa dopustí ten,  kto si privlastní cudziu vec tým, že sa jej zmocní a spôsobí tak malú škodu, potrestá sa odňatím slobody až na dva roky. 

	Vzhľadom k tomu, že obvinený XXXXX splnil všetky podmienky, ktoré Trestný poriadok predpokladá na schválenie zmieru a zastavenie trestného stíhania, rozhodla som tak, ako je uvedené vo výrokovej časti tohto uznesenia. 

	

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jana Badinková
prokurátorka